turjo4nis/wikipedia-bn-dump-20250701 huggingface dataset:
ইলোরা গহর

তাসউইন গহর (স্ক্রিন নাম ইলোরা গহর) হলেন একজন বাংলাদেশী চলচ্চিত্র এবং টেলিভিশন অভিনেত্রী। তিনি মূলত একজন শিশুশিল্পী হিসেবে তিনি তার কর্মজীবন শুরু করেছিলেন। ১৯৭৯ সালের সূর্য দীঘল বাড়ী চলচ্চিত্রে শিশু চরিত্রে অভিনয়ের সুবাদে তিনি শ্রেষ্ঠ শিশু শিল্পী বিভাগে জাতীয় চলচ্চিত্র পুরস্কার লাভ করেন।

কর্মজীবন 
১৯৭৯ সালে সূর্য দীঘল বাড়ী চলচ্চিত্রে অভিনয়ের মাধ্যমে তিনি অভিনয় শুরু করেন। তিনি প্রথম নাটকে অভিনয় করেন আব্দুল্লাহ আল মামুনের রচনা ও আতিকুল হক চৌধুরীর প্রযোজনায় ‘তুমি সেই প্রজাপতি’তে। ১৯৮৯ সালে বিটিভিতে এ দুজনের রচনা ও প্রযোজনায় অভিনয় করেন ‘অসময়ের অতিথি’ নাটকে অভিনয় করে দীর্ঘ বিরতি নেন। দীর্ঘ বিরতি শেষে মোস্তফা সরওয়ার ফারুকীর ‘চড়ুইভাতি’ নাটক ও‘ব্যাচেলর’ ছবিতে অভিনয়ের মধ্যদিয়ে আবার ফিরে আসেন।

নির্বাচিত চলচ্চিত্র এবং নাটকসমূহ 
 সূর্য দীঘল বাড়ী - ১৯৭৯
 গাঙচিল - ১৯৮০
 নাত বউ - ১৯৮২
 চড়ুইভাতি - ২০০২
 ব্যাচেলর - ২০০৪
 চিকেন টিক্কা মাসালা - ২০১০
 মধুমতি - ২০১১
 ছবিয়াল রিইউনিয়ন - ২০১৭
 আব্বাস - ২০১৯
 উনপঞ্চাশ বাতাস

পুরস্কার এবং মনোনয়ন

তথ্যসূত্র

বহিঃসংযোগ 
 
 

বাংলাদেশী চলচ্চিত্র অভিনেত্রী
বাঙালি টেলিভিশন অভিনেত্রী
বাংলাদেশী অভিনেত্রী
শ্রেষ্ঠ শিশু শিল্পী বিভাগে জাতীয় চলচ্চিত্র পুরস্কার (বাংলাদেশ) বিজয়ী
জীবিত ব্যক্তি
সগত সিং

সগত সিং ভারতীয় সেনাবাহিনীর একজন জেনারেল ছিলেন। তার নাম ভারতীয় সেনাবাহিনী স্মরণ করে কারণ তিনি পর্তুগীজদের হাত থেকে গোয়াকে বাঁচিয়েছিলেন, এছাড়াও পূর্ব পাকিস্তানে তিনি বিশেষ দক্ষতা দেখিয়েছিলেন পাকিস্তান সেনাবাহিনীর সঙ্গে লড়াইয়ে। ২০০১ সালের ২৬ সেপ্টেম্বর এই জেনারেল শেষ নিঃশ্বাস ত্যাগ করেন।

তার স্ত্রী কমলা ছিলেন জম্মু-কাশ্মীরের প্রধান বিচারপতি রিচপাল সিং-এর মেয়ে।

পূর্ব সামরিক জীবন
১৯১৯ সালের ১৪ই জুলাই জন্ম নেন সগত সিং। তার গ্রামের বাড়ি হচ্ছে রাজস্থান রাজ্যের বিকানের-এ। ১৯৩৬ সালে তিনি ম্যাট্রিক পাশ করেন এবং সঙ্গে সঙ্গেই ৩য় গোর্খা রাইফেলস রেজিমেন্টের ২য় ব্যাটেলিয়নে ছয় মাস প্রশিক্ষণ শেষে সিপাহি পদবীতে যোগ দেন। এরপর তিনি ভারতীয় সামরিক একাডেমীতে পরীক্ষা দিয়ে টিকে যান ১৯৩৮ সালে এবং ১৯৩৯ সালের জানুয়ারীতে যোগ দেন ওখানে; ১৯৪১ সালে ২য় লেফটেন্যান্ট হিসেবে বের হন একাডেমী থেকে, কমিশন পান তার সেই গোর্খা ব্যাটেলিয়নে (২/৩ গোর্খা রাইফেলস)। দ্বিতীয় বিশ্বযুদ্ধ চলাকালীন তিনি ইরাকে ছিলেন। ১৯৪৫ সালে ভারপ্রাপ্ত মেজর অবস্থায় তিনি বর্তমান পাকিস্তানের কোয়েটাতে স্টাফ কোর্স করেন।

পরবর্তী সামরিক জীবন

পঞ্চাশের দশকে তিনি লেঃ কর্নেল হিসেবে তার নিজের ইউনিট (তৃতীয় গোর্খা রাইফেলসের দ্বিতীয় এবং তৃতীয় ব্যাটেলিয়ন; ২/৩ গোর্খা এবং ৩/৩ গোর্খা রাইফেলস) কমান্ড করেন। ১৯৬১ সালে তিনি ব্রিগেডিয়ার হন। '৬১ সালের সেপ্টেম্বরে তিনি ৫০তম প্যারাসুট ব্রিগেডের কমান্ডারের দায়িত্ব পান। গোয়া প্রদেশকে তিনি পর্তুগীজ সেনাবাহিনীর দখলদারিত্বের হাত থেকে মুক্ত করেন, তার অধীনস্থ সেনারা ১৯শে ডিসেম্বর ১৯৬১ তারিখে গোয়ার পানাজিতে বিজয় উল্লাস করে।

এরপর মেজর-জেনারেল পদবীতে তিনি ১৭তম মাউন্টেন ডিভিশনের জিওসি (জেনারেল অফিসার কমান্ডিং) হন এবং মিজোরাম প্রদেশে একটি কমিউনিকেশন জোনের কমান্ডার ছিলেন। মেজর জেনারেল পদবীতেই তিনি পরম বিশিষ্ট সেবা পদক পান। ১৯৭০ সালের ডিসেম্বরে তিনি ৪র্থ কোরের কমান্ডার হন। পূর্ব পাকিস্তানে এই কোর সামরিক অভিযান চালিয়েছিলো এবং জেনারেল আমির আবদুল্লাহ খান নিয়াজীর আত্মসমর্পণ অনুষ্ঠানে জেনারেল জে এফ আর জ্যাকব-এর পাশেই জেনারেল সগত দাঁড়িয়েছিলেন।

১৯৭২ সালে জেনারেল সগত পদ্মভূষণ পুরস্কার পান, এই বছরই তিনি সামরিক বাহিনী থেকে অবসরে যান।

তথ্যসূত্র

বহিঃসংযোগ
 জেনারেল সগত সিং এর জীবন (২০১৩), জেনারেল রণধীর সিং, বীজ বুকস
 স্মৃতিতে আমাদের জেনারেল সগত  কর্নেল জগন মোহন, ২০০৬  - ভারত রক্ষক
 জেনারেল সগত সিং স্মৃতি পরিষদ - প্রেস তথ্য ব্যুরো
 ১৯৭১ সালের যুদ্ধের ইতিহাস , ইতিহাস বিভাগ, প্রতিরক্ষা মন্ত্রণালয় (ভারত) - ভারত রক্ষক

ভারতীয় জেনারেল
১৯১৯-এ জন্ম
২০০১-এ মৃত্যু
পরম বিশিষ্ট সেবা পদক প্রাপক
সিভিল সার্ভিসে পদ্মভূষণ প্রাপক
রাজস্থানি ব্যক্তি
ভারত-পাকিস্তান যুদ্ধ ১৯৭১ এর জেনারেল
বাংলাদেশের স্বাধীনতা যুদ্ধের জেনারেল
মূলগ্রাম

মূলগ্রাম ভারতের পশ্চিমবঙ্গ রাজ্যের একটি শহর। এটি হুগলি জেলার পাণ্ডুয়া থানার অন্তর্গত একটি মাঝারি আয়তনের গ্রাম। গ্রামটি হাওড়া থেকে ৭১ কিলোমিটার দূরে অবস্থিত।

পরিচিতি 
গ্রামটি বৈঁচি স্টেশন থেকে ৪ কিলোমিটার দূরে।

জনসংখ্যা 
২০১১ আদমশুনানি অনুসারে এই শহরটির জনসংখ্যা ৮১৩। এখানে গড় স্বাক্ষরতার হার ৭৯.১৩%।

বিশেষত্ব 
এই গ্রামটি কালীপূজার জন্য বিখ্যাত।

তথ্যসূত্র

হুগলি জেলার গ্রাম
পীড়াগ্রাম

পীড়াগ্রাম ভারতের পশ্চিমবঙ্গ রাজ্যের একটি গ্রাম। এটি হুগলি জেলার পাণ্ডুয়া থানার অন্তর্গত একটি মাঝারি আয়তনের গ্রাম। গ্রামটি হাওড়া থেকে ৭৮ কিলোমিটার দূরে অবস্থিত।

জনসংখ্যা 
২০১১ আদমশুনানি অনুসারে এই গ্রামটির জনসংখ্যা ১২২৩ এখানে গড় স্বাক্ষরতার হার ৭৬.২৬%।

বিশেষত্ব 
এই গ্রামটি হনুমান পুজার জন্য বিখ্যাত।

তথ্যসূত্র 

 https://www.census2011.co.in/data/village/324759-piragram-west-bengal.html

হুগলি জেলার গ্রাম
আলফ্রেড আর্চার

আলফ্রেড জার্মান আর্চার (; জন্ম: ৬ ডিসেম্বর, ১৮৭১ - মৃত্যু: ১৫ জুলাই, ১৯৩৫) সারের রিচমন্ড আপোন টেমস এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৯৯ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে ওরচেস্টারশায়ার দলের প্রতিনিধিত্ব করেন আলফ্রেড আর্চার। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারির ব্যাটসম্যান হিসেবে খেলতেন তিনি।

প্রথম-শ্রেণীর ক্রিকেট 
১৮৯৮-৯৯ মৌসুম থেকে ১৯০৩ সাল পর্যন্ত আলফ্রেড আর্চারের প্রথম-শ্রেণীর খেলোয়াড়ী জীবন চলমান ছিল। উইকেট-রক্ষক হিসেবে সর্বদাই নিজেকে প্রতিদ্বন্দ্বিতায় অবতীর্ণ করতেন। ১৮৯৮-৯৯ মৌসুমে লর্ড হক একাদশের সদস্যরূপে দক্ষিণ আফ্রিকা গমন করেন। এ সফরেই তিনি তার একমাত্র টেস্টে অংশ নিয়েছিলেন। এটিই তার প্রথম-শ্রেণীর ক্রিকেটে প্রথমবারের মতো অংশগ্রহণে ছিল। এছাড়াও ১৮৯৭ থেকে ১৯০০ ও ১৯০৩ সালে যথাক্রমে ইনকগনিটি ও আই জিঙ্গারির পক্ষে খেলেছিলেন।

হেইলিবারির বিদ্যালয় জীবনে প্রথম একাদশ দলের পক্ষে খেলতে পারেননি। এরপর, মেরিলেবোন ক্রিকেট ক্লাব ও মাইনর কাউন্টিতে শ্রপশায়ার দলের পক্ষে খেলেন।

আন্তর্জাতিক ক্রিকেট 
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন। ১ এপ্রিল, ১৮৯৯ তারিখে কেপ টাউনে স্বাগতিক দক্ষিণ আফ্রিকার বিপক্ষে টেস্ট ক্রিকেটে প্রথম খেলেন। এটিই তার একমাত্র টেস্টে অংশগ্রহণ ছিল। সিরিজের দ্বিতীয় টেস্টে প্রতিপক্ষীয় দক্ষিণ আফ্রিকান ক্রিকেটার উইলিয়াম শ্যাল্ডার্স, আলবার্ট পাওয়েল, ফ্রেডরিক কাইস ও চার্লস প্রিন্সের সাথে একযোগে অভিষেক ঘটে তার। খেলায় তিনি প্রথম ইনিংসে ৭ রান তুলে বোনর মিডলটনের বলে আলবার্ট পাওয়েলের কটে বিদেয় নেন। তবে, দ্বিতীয় ইনিংসে কার্যকরী অপরাজিত ২৪ রান তুলেছিলেন। ঐ খেলায় ইংল্যান্ড ২১০ রানের ব্যবধানে জয়ী হয় ও ২-০ ব্যবধানে সিরিজ জয় করে।

উইকেট-রক্ষক হিসেবে খেললেও টেস্ট ক্রিকেটে উইকেট-রক্ষণে কিংবা বল হাতে নিয়ে সফলতার স্বাক্ষর রাখতে পারেননি। দশ নম্বরে ব্যাটিংয়ে নামতেন। সামগ্রিকভাবে তার খেলোয়াড়ী জীবন মোটেই উল্লেখযোগ্য ছিল না।

১৫ জুলাই, ১৯৩৫ তারিখে ৬৩ বছর বয়সে সাসেক্সের সীফোর্ড এলাকায় আলফ্রেড আর্চারের দেহাবসান ঘটে।

তথ্যসূত্র

আরও দেখুন 
 রন আর্চার
 শোফিল্ড হেই
 এক টেস্টের বিস্ময়কারী
 ডার্বিশায়ার কাউন্টি ক্রিকেট ক্লাব
 ইংরেজ টেস্ট ক্রিকেটারদের তালিকা

বহিঃসংযোগ 
 
 

১৮৭১-এ জন্ম
১৯৩৫-এ মৃত্যু
ইংরেজ ক্রিকেটার
ইংল্যান্ডের টেস্ট ক্রিকেটার
ওরচেস্টারশায়ারের ক্রিকেটার
মেরিলেবোন ক্রিকেট ক্লাবের ক্রিকেটার
পি. এফ. ওয়ার্নার একাদশের ক্রিকেটার
গয়ঘর খোজার মসজিদ

গয়ঘর মসজিদ, () এছাড়া গয়ঘর ঐতিহাসিক খোজার মসজিদ নামেও পরিচিত, মৌলভীবাজার সদর উপজেলার মোস্তফাপুর ইউনিয়নের গয়ঘর গ্রামে অবস্থিত একটি প্রাচীন মসজিদ। বাংলার সুলতান শামসুদ্দীন ইউসুফ শাহের শাসনামলে ১৪৭৬ সালে একটি ছোট পাহাড়ের উপরে এটি নির্মাণ করা হয় এবং পরবর্তীতে আফগান নেতা ও মুগলদের প্রতিপক্ষ খাজা উসমানের নামে নামকরণ করা হয়।

ইতিহাস 
স্থানীয় গ্রামবাসীদের মতে, যখন মসজিদটি নির্মাণ করা হয়েছিল, তখন এলাকাটি ঘন বনভূমিতে আবদ্ধ ছিল এবং বাঘের আনাগোনা ছিল। আজ পর্যন্ত, মসজিদের ভিতর পূর্ব স্তম্ভে বাঘের পায়ের তিনটি চিহ্ন বিদ্যমান। শামসুদ্দীন ইউসুফ শাহের শাসনামলে মুসা ইবনে হাজী আমীর ও স্থানীয় মন্ত্রী (সম্ভবত ফৌজদার) মজলিস আলম ১৪৭৬ সালে মসজিদটি নির্মাণ করেন। ১৫৯৩ সালে মুঘল বাংলার সুবাহদার, মানসিংহের বিরুদ্ধে আফগান বিদ্রোহের পরে খাজা উসমান নামে একটি আফগান গাজি এই মসজিদে আশ্রয় নেয়।

১৯৩০ দশকের শেষের দিকে আজম শাহ নামের একজন পণ্ডিত মসজিদের কাছে বাস করেছিলেন। ১৯৪০ সালে মূল গম্বুজটি পৃথক হয়ে পড়ে এবং আজম শাহ নতুন গম্বুজ নির্মাণের জন্য অর্থোপার্জন করেন, এবং তিনি বানিয়াচং এর ইসমাইল মিস্ত্রির সাথে সফলভাবে নির্মাণকাজ সম্পন্ন করেন। ১৯৬০ সালে মসজিদটি আবার নতুন করে সংস্কার করা হয়। আজম শাহের প্রস্থান করার পর, এটি আবার ভেঙ্গে পড়ে এবং গাছ-লতাপাতায় ছেয়ে যায়।

স্থাপত্য 
মসজিদের গম্বুজটি সাদা টাইলের এবং ১৮ ফুট লম্বা। ৩টি বড় দরজা পাশাপাশি ৬টি ছোট দরজা আছে। ভবনের অভ্যন্তরের পূর্ব স্তম্ভে বাঘের পায়ের চিহ্ন রয়েছে। ছাদের কাছাকাছি, একটি ফুলের নকশাসহ একটি আরবি শিলালিপি আছে।

আরও দেখুন
 বাংলাদেশের মসজিদের তালিকা
 সিলেট বিভাগের মসজিদের তালিকা

তথ্যসূত্র 

মৌলভীবাজার জেলার মসজিদ‎
সিলেট বিভাগের ভবন ও স্থাপনা
মৌলভীবাজার সদর উপজেলা
গম্বুজসহ মসজিদ
১৫শ শতাব্দীর মসজিদ
পাল্লা রোড রেলওয়ে স্টেশন

পাল্লা রোড রেলওয়ে স্টেশন হল  হাওড়া-বর্ধমান কর্ড লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। পাল্লা রোড রেলওয়ে স্টেশনটি হাওড়া রেলওয়ে বিভাগের একটি ছোট রেলওয়ে স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলায় দুর্গাপুর এক্সপ্রেসওয়ে (এনএইচ-২), পাল্লা রোড এ অবস্থিত। স্টেশনটি পাল্লা রোড এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৭৮ কি.মি. দূরে স্টেশনটি অবস্থিত।

ইতিহাস 
হাওড়া-বর্ধমান কর্ড, ৯৫ কিলোমিটার রেলওয়ে লাইনটি ১৯১৭ সালে নির্মিত হয়েছিল। ১৯৩২ সালে বিবেকানন্দ সেতু নির্মাণের পরে শিয়ালদহ থেকে ডানকুনি পর্যন্ত লাইনটি যুক্ত করা হয়েছিল।  পাল্লা রোড রেলওয়ে স্টেশন সহ হাওড়া থেকে বর্ধমান কর্ড লাইনটি ১৯৬৪-১৯৬৬ সালে বিদ্যুৎকৌশল করা হয়েছিল।

তথ্যসূত্র 

পূর্ব বর্ধমান জেলার রেলওয়ে স্টেশন
হাওড়া রেলওয়ে বিভাগ
১৯১৭-এ চালু রেলওয়ে স্টেশন
কলকাতা শহরতলি রেল স্টেশন
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
১৯১৭-এ ভারতে চালু রেলওয়ে স্টেশন
নবাব আলী আব্বাছ খান

নবাব আলী আব্বাছ খান (জন্ম: ২৬ ডিসেম্বর ১৯৫৮) তিনি একজন বাংলাদেশী রাজনীতিবিদ ও সাবেক সংসদ সদস্য।

জীবনী 
নবাব আলী আব্বাছ খানের জন্ম ২৬ ডিসেম্বর ১৯৫৮। তার পিতার নাম নবাব আলী সাফদার খান।  পৃত্থিমপাশা জমিদার পরিবারে জন্মগ্রহণ করেন। তিনি মৌলভীবাজার-২ (কুলাউড়া উপজেলা- কমলগঞ্জ আংশিক)) আসনে জাতীয় পার্টি থেকে ১৯৮৮, ১৯৯১ ও ২০০৮ সালে জাতীয় সংসদ নির্বাচনে লাঙ্গল মার্কায় নির্বাচন করে নির্বাচিত সংসদ সদস্য। নওয়াব আলী আব্বাস খান পেশায় জজ আদালতের প্রবীণ আইনজীবী

আরও দেখুন 

 পৃত্থিমপাশা জমিদার বাড়ি
 আলী আমজদের ঘড়ি
নবাব আলী সারওয়ার খান

তথ্যসূত্র

বহিঃসংযোগ 

 ৪র্থ জাতীয় সংসদ সদস্যদের তালিকা  - বাংলাদেশ জাতীয় সংসদ
 ৫ম জাতীয় সংসদ সদস্য তালিকা  - বাংলাদেশ জাতীয় সংসদ
৯ম জাতীয় সংসদ-সদস্যদের নামের তালিকা  - বাংলাদেশ জাতীয় সংসদ
 পৃত্থিমপাশা জমিদার বাড়ি  -বাংলাদেশ জাতীয় তথ্য বাতায়ন

জীবিত ব্যক্তি
১৯৫৮-এ জন্ম
নবম জাতীয় সংসদ সদস্য
জাতীয় পার্টির সাবেক রাজনীতিবিদ
উৎসবিহীন তথ্যসহ সকল নিবন্ধ
পঞ্চম জাতীয় সংসদ সদস্য
চতুর্থ জাতীয় সংসদ সদস্য
মৌলভীবাজার জেলার রাজনীতিবিদ
বাংলাদেশী শিয়া মুসলিম
বাংলাদেশ জাতীয় পার্টির রাজনীতিবিদ
ব্যাসিল গ্রীভ

ব্যাসিল আর্থার ফায়ারব্র্যাস গ্রীভ (; জন্ম: ২৮ মে, ১৮৬৪ - মৃত্যু: ১৯ নভেম্বর, ১৯১৭) মিডলসেক্সের কিলবার্ন এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৮৯ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম ফাস্ট বোলিংয়ে পারদর্শী ছিলেন ব্যাসিল গ্রীভ।

প্রথম-শ্রেণীর ক্রিকেট 
১৮৮৮-৮৯ মৌসুমে প্রথম-শ্রেণীর ক্রিকেটে ব্যাসিল গ্রীভ অংশগ্রহণ করেছিলেন। হ্যারো স্কুলে অধ্যয়ন শেষে কেমব্রিজের ট্রিনিটি কলেজে পড়াশুনো করেন। সাধারণমানের ক্লাব ক্রিকেটারের চেয়ে তার ক্রীড়াশৈলী ভালো ছিল না। হ্যারো ও মেরিলেবোন ক্রিকেট ক্লাবে থাকাবস্থায় উদ্বোধনী বোলার হিসেবে চমৎকারভাবে মিডিয়াম পেস বোলিং করতে পারতেন।

আন্তর্জাতিক ক্রিকেট 
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ব্যাসিল গ্রীভ। ১২ মার্চ, ১৮৮৯ তারিখে পোর্ট এলিজাবেথে স্বাগতিক দক্ষিণ আফ্রিকা দলের বিপক্ষে টেস্ট ক্রিকেটে প্রথম খেলেন। এরপর, ২৫ মার্চ, ১৮৮৯ তারিখে কেপ টাউনে একই দলের বিপক্ষে সর্বশেষ টেস্টে অংশ নেন তিনি। অংশগ্রহণকৃত দুই টেস্টে তিনি বোলিং করার সুযোগ পাননি। ১৮৮৮-৮৯ মৌসুমে স্প্রিংবকদের বিপক্ষে প্রতিপক্ষের তুলনায় পূর্ণাঙ্গ শক্তিমত্তার দল প্রেরণের কথা বলা হলেও ঐ দলটি দূর্বলমানের কাউন্টি দলের বেশি ছিল না। তাসত্ত্বেও সফরকারী ইংরেজ দল বেশ স্বাচ্ছন্দ্যেই জয় পায়।

মেজর ওয়ারটনের নেতৃত্বে ১৮৮৯ সালে ইংরেজ দল দক্ষিণ আফ্রিকা গমন করে। অংশগ্রহণকৃত খেলা দুটি দক্ষিণ আফ্রিকার মাটিতে প্রথম দুইটি প্রথম-শ্রেণীর ক্রিকেট খেলা ছিল। দক্ষিণ আফ্রিকার পক্ষে বার্নার্ড ট্যানক্রেড, আর্থার অশি, চার্লস ভিন্টসেন্ট, ফিলিপ হাচিনসন, ওয়েন ডানেল, উইলিয়াম মিল্টন, রবার্ট স্টুয়ার্ট, ফ্রেড স্মিথ, চার্লি ফিনলাসন, গাস কেম্পিস ও ব্যাসিল গ্রীভ এবং ইংল্যান্ডের পক্ষে ফ্রাঙ্ক হার্ন, মন্টি বাউডেন, স্যার অব্রে স্মিথ, সম্মানীয় চার্লস কভেন্ট্রি ও আর্নল্ড ফদারগিলের একযোগে অভিষেক পর্ব সম্পন্ন হয়েছিল। খেলায় তিনি অপরাজিত ১৪* ও অপরাজিত ১২* রান করেন। ঐ খেলায় তার দল ৮ উইকেটে জয়লাভ করে দুই টেস্টের গড়া সিরিজে ১-০ ব্যবধানে এগিয়ে যায়।

দেহাবসান 
ক্রিকেট খেলা থেকে অবসর গ্রহণের পর মদের ব্যবসায়ে জড়িত ছিলেন। ১৯ নভেম্বর, ১৯১৭ তারিখে ৫৩ বছর বয়সে সাসেক্সের ইস্টবোর্ন এলাকায় ব্যাসিল গ্রীভের দেহাবসান ঘটে। ক্রিকেট বিশ্বে তার অবদানকে স্বীকৃতি দিতে উইজডেনে তার মৃত্যুতে তিন বাক্যের স্মরণিকা প্রকাশ করে। তবে, এতে ইংল্যান্ডের পক্ষে তার অংশগ্রহণের কথা তুলে ধরা হয়নি।

তথ্যসূত্র

আরও দেখুন 
 আর্নল্ড ফদারগিল
 এক টেস্টের বিস্ময়কারী
 ব্যাসিল ডি’অলিভেইরা
 ইংরেজ টেস্ট ক্রিকেটারদের তালিকা
 ১৮৮৮-৮৯ ইংল্যান্ড ক্রিকেট দলের দক্ষিণ আফ্রিকা সফর
 টেস্ট ক্রিকেট অভিষেকে ৫ উইকেট লাভকারী দক্ষিণ আফ্রিকান ক্রিকেটারদের তালিকা

বহিঃসংযোগ 
 
 

১৮৬৪-এ জন্ম
১৯১৭-এ মৃত্যু
ইংরেজ ক্রিকেটার
ইংল্যান্ডের টেস্ট ক্রিকেটার
ট্রিনিটি কলেজ, কেমব্রিজের প্রাক্তন শিক্ষার্থী
ড্যান টেলর

ড্যানিয়েল টেলর (; জন্ম: ৯ জানুয়ারি, ১৮৮৭ - মৃত্যু: ২৪ জানুয়ারি, ১৯৫৭) নাটাল প্রদেশের ডারবানে জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১৪ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল দলের প্রতিনিধিত্ব করেন। দলে তিনি মূলতঃ বামহাতি মাঝারিসারির ব্যাটসম্যান হিসেবে খেলতেন। এছাড়াও, ডানহাতে মিডিয়াম পেস বোলিং করতেন ড্যান টেলর।

প্রথম-শ্রেণীর ক্রিকেট 
১৯০৭-০৮ মৌসুম থেকে ১৯১৯-২০ মৌসুম পর্যন্ত ড্যান টেলরের প্রথম-শ্রেণীর খেলোয়াড়ী জীবন চলমান ছিল। বামহাতি মাঝারিসারির ব্যাটসম্যান ড্যান টেলর দক্ষিণ আফ্রিকার বিখ্যাত টেস্ট ক্রিকেটার ও অধিনায়ক হার্বি টেলরের জ্যেষ্ঠ ভ্রাতা ছিলেন। ড্যান টেলর মাঝে-মধ্যে প্রথম-শ্রেণীর ক্রিকেটে অংশ নিতেন। এক যুগের অধিক সময়ে মাত্র এগারোটি প্রথম-শ্রেণীর ক্রিকেট খেলায় যুক্ত ছিলেন।

কেবলমাত্র ১৯১২-১৩ মৌসুমে নাটালের পক্ষে নিয়মিত খেলেছেন। পরের মৌসুমে আর একটি খেলায় অংশ নিয়েছিলেন। মাত্র একবার পঞ্চাশোর্ধ্ব ইনিংস খেলেছেন তিনি।

আন্তর্জাতিক ক্রিকেট 
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ড্যান টেলর। মহান যুদ্ধের পূর্বে ১৪ ফেব্রুয়ারি, ১৯১৪ তারিখে ডারবানে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২৭ ফেব্রুয়ারি, ১৯১৪ তারিখে পোর্ট এলিজাবেথে একই দলের বিপক্ষে সর্বশেষ টেস্টে অংশ নেন তিনি।

১৯১৩-১৪ মৌসুমে ইংল্যান্ড দল দক্ষিণ আফ্রিকা গমন করে। সিরিজের চতুর্থ ও পঞ্চম টেস্টে তিনি খেলেন। অংশগ্রহণকৃত দুই টেস্টে তার কনিষ্ঠ ভ্রাতা হার্বি টেলর নেতৃত্ব দিয়েছিলেন। অভিষেক টেস্টে এসএফ বার্নস খেলায় ১৪ উইকেট লাভের প্রেক্ষিতে সফরকারীরা পাঁচ-উইকেটে জয় তুলে নেয়। প্রথম টেস্টের উভয় ইনিংসে ৩৬ রান করে তুলেছিলেন। তবে, অপর খেলায় তিনি ব্যর্থতার পরিচয় দেন। পোর্ট এলিজাবেথের চূড়ান্ত টেস্টে ১৩ ও ১ রান তুলেছিলেন।

২৪ জানুয়ারি, ১৯৫৭ তারিখে ৭০ বছর বয়সে ডারবানে ড্যান টেলরের দেহাবসান ঘটে। একই নামের অধিকারী পিতা ড্যানিয়েল টেলর নাটালের পক্ষে ১৮৮৯-৯০ মৌসুমে প্রথম-শ্রেণীর ক্রিকেটে অংশগ্রহণ করেছিলেন।

তথ্যসূত্র

আরও দেখুন 
 লেন টাকেট
 ক্লদ নিউবেরি
 এক টেস্টের বিস্ময়কারী
 ইস্টার্ন প্রভিন্স ক্রিকেট দল
 দক্ষিণ আফ্রিকান টেস্ট ক্রিকেটারদের তালিকা
 আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ 
 
 

১৮৮৭-এ জন্ম
১৯৫৭-এ মৃত্যু
কোয়াজুলু-নাটালের ক্রিকেটার
দক্ষিণ আফ্রিকান ক্রিকেটার
দক্ষিণ আফ্রিকার টেস্ট ক্রিকেটার
আই অ্যাম রাজ

আই অ্যাম রাজ হল ২০১৯ সালের একটি বাংলাদেশি চলচ্চিত্র। চলচ্চিত্রটি পরিচালনা করেছেন এম আজাদ এবং চলচ্চিত্রটি প্রযোজনা করেছে চৌধুরী এন্টারটেইনমেন্ট। চলচ্চিত্রটির মাধ্যমে রাজ ইব্রাহীম এবং সাবরিনা মামিয়ার চলচ্চিত্রাঙ্গনে অভিষেক ঘটে।

অভিনয়শিল্পী 
 রাজ ইব্রাহীম
 সাবরিনা মামিয়া
 সাদেক বাচ্চু
 আমীর সিরাজী
 গুলশান আরা আহমেদ
 ইলিয়াস কোবরা

মুক্তি 
চলচ্চিত্রটি ২০১৯ সালের ৪ জানুয়ারি প্রেক্ষাগৃহে মুক্তি পায়।

তথ্যসূত্র 

বাংলা ভাষার চলচ্চিত্র
বাংলাদেশী চলচ্চিত্র
২০১৯-এর চলচ্চিত্র
বউ বাজার

বউ বাজার হল ২০১৯ সালের একটি বাংলাদেশি চলচ্চিত্র। চলচ্চিত্রটি পরিচালনা করেছেন মুকুল নেত্রবাদী এবং চলচ্চিত্রটি প্রযোজনা করেছেন কাজী মোহাম্মদ ইসলাম মিয়া।

অভিনয়ে
 শাহরিয়াজ
 রাহা তানহা
 রেহানা জলি

মুক্তি
চলচ্চিত্রটি ২০১৯ সালের ১৫ মার্চ প্রেক্ষাগৃহে মুক্তি পায়।

তথ্যসূত্র

বহিঃসংযোগ
 

বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
২০১৯-এর চলচ্চিত্র
বাংলা ভাষার প্রণয়ধর্মী চলচ্চিত্র
বাংলাদেশী প্রণয়ধর্মী চলচ্চিত্র
২০১০-এর দশকের বাংলা ভাষার চলচ্চিত্র
রাগবি (ইরান)

Ragbi (     , রাগবি ও রেজিবি হিসাবেও রোমান করা)  ইরানের খুজেসান প্রদেশের আন্দিকা প্রদেশের কেন্দ্রীয় জেলা শালাল ও দস্ত-ই-গোল গ্রামীণ জেলার একটি গ্রাম। ২০০৬ সালের আদমশুমারি অনুসারে, ৬ জন পরিবারের মধ্যে জনসংখ্যার ২১ জন ছিল।

তথ্যসূত্র 

উইকিউপাত্তে স্থানাঙ্ক আছে
স্ফাগনাম

স্ফাগনাম  হলো একটি গণ যা আনুমানিক ৩৮০ টি গৃহীত শৈবাল প্রজাতি এর একটি, যা সাধারণভাবে ''পিট মস'' নামে পরিচিত। গাছগুলো মৃত এবং জীবিত উভয় অবস্থায় তাদের কোষের মধ্যে অধিক পরিমাণ পানি সঞ্চয় করতে পারে; গাছগুলো তার শুকনো ওজনের চেয়ে ১৬-২৬ গুণ বেশি পানি ধারণে সক্ষম যা তার প্রজাতি এর উপর নির্ভর করে।  ফাঁকা কোষগুলো অধিক শুষ্ক পরিস্থিতিতে পানি ধরে রাখতে সাহায্য করে।

অতঃপর স্পাগনম জাতিয় মস বৃদ্ধি পায়, এটি ধীরে ধীরে শুকনো অবস্থায় ছড়িয়ে পড়তে পারে যা বৃহত্তর পিট-সৃষ্টিকারী গাছের জলাভূমি গঠন করে বগস এবং বগস আস্তরন উভয়ই গড়ে তোলে।  এভাবে কিছু স্ফাগনাম যাদের 'আবাসস্থল কার্যকারক' হিসেবে বর্ণনা করা হয় তারা এরকম আবাসস্থল গড়ে তুলতে প্রভাব বিস্তার করে থাকে।

তথ্যসূত্র 

মসবর্গীয় উদ্ভিদ
উত্তর আমেরিকার ব্রায়োফাইটা
অস্ট্রেলেশিয়ার ব্রায়োফাইটা
কার্ল লিনিয়াস কর্তৃক নামকরণকৃত ট্যাক্সা
সজীব

সজীব (মাস্টার সজীব নামে অধিক পরিচিত) হলেন একজন বাংলাদেশী চলচ্চিত্র অভিনেতা।  মূলত একজন শিশুশিল্পী হিসেবে তিনি তার কর্মজীবন শুরু করেছিলেন। ১৯৭৯ সালের সূর্য দীঘল বাড়ী চলচ্চিত্রে শিশু চরিত্রে অভিনয়ের সুবাদে তিনি শ্রেষ্ঠ শিশু শিল্পী বিভাগে ইলোরা গহরের সাথে যৌথভাবে জাতীয় চলচ্চিত্র পুরস্কার লাভ করেন।

নির্বাচিত চলচ্চিত্র সমূহ
 অভাগী - ১৯৭৫
  সূর্য দীঘল বাড়ী - ১৯৭৯
 গাঙচিল - ১৯৮০
অঙ্গার (চলচ্চিত্র) (2016)
ঢাকা অ্যাটাক (2017)
ধাত তেরি কি (2017)

পুরস্কার এবং মনোনয়ন

তথ্যসূত্র

বহিঃসংযোগ

বাংলাদেশী চলচ্চিত্র অভিনেতা
শ্রেষ্ঠ শিশু শিল্পী বিভাগে জাতীয় চলচ্চিত্র পুরস্কার (বাংলাদেশ) বিজয়ী
জীবিত ব্যক্তি
নবাব আলী হায়দার খান

নবাব আলী হায়দার খান (জন্ম: ১১ ফেব্রুয়ারি ১৯০০- মৃত্যু: ৩০ জুন ১৯৬৩) ব্রিটিশ ভারতের একজন বাঙালি নাবিক ছিলেন। ভারতবর্ষে ব্রিটিশবিরোধী আন্দোলনের অন্যতম নেতা ও রাজনীতিবিদ ছিলেন।

জীবনী 
ব্রিটিশ ভারতে আসাম প্রদেশের সিলেটের পৃত্থিমপাশা জমিদার বাড়িতে ১৯০০ সালে জন্মগ্রহণ করেন। ১৯১৬ সালে তিনি মুর্শিদাবাদের নবাব সাইফ আলি মির্জার বড় ময়ে মুর্শিদজাদি হোসেন আরা বেগমকে বিয়ে করেন। তাদের তিন সন্তান ছিল - নবাব আলী সাফদার খান, সৈয়দুনেসা বেগম ও নবাব আলী সরওয়ার খান। নবাব আলী হায়দার খান ছিলেন নিখিল ভারত মুসলিম লীগের একজন প্রভাবশালী নেতা। ব্রিটিশ ভারতে আসাম প্রাদেশি সরকারে আসাম বাংলার বিখ্যাত রাজনীতিবিদ স্যার সৈয়দ সাদ উল্লাহর মন্ত্রিসভায় কৃষি মন্ত্রী ছিলেন। ১৯৪২ থেকে ১৯৪৬ সাল পর্যন্ত আসামের গোপীনাথ বরদলৈর মন্ত্রিসভার বিদ্যুৎ ও পানি উন্নয়ন মন্ত্রী ছিলেন।

১৯৪৫ সালে তিনি নিখিল ভারত মুসলিম লীগের আসামের প্রধান নেতা ও জোটের নেতা ছিলেন। তার স্থরের নেতাদের মধ্যে ছিলেন ভারতের পঞ্চম রাষ্ট্রপতি ফখরুদ্দিন আলি আহমেদ ও গোপীনাথ বরদলৈর মতো নেতারা। আসামের মুখ্যমন্ত্রী গোপীনাথ বরদলৈ নবাব আলী হায়দার খানকে প্রধান অবলম্বন মনে করতেন।

আরও দেখুন 

 নবাব আলী আব্বাছ খান
 পৃত্থিমপাশা জমিদার বাড়ি
 আলী আমজদের ঘড়ি
 আলী আমজাদ সরকারি বালিকা উচ্চ বিদ্যালয়

তথ্যসূত্র

বহিঃসংযোগ 

 ওয়েবসাইট: ব্রিটিশ ভারত
 ব্রিটিশ রাজের ভারত একত্রীকরন
 রাজকীয় চিত্রসংগ্রহশালা ও গ্রন্থাগার, ব্রিষ্টল, যুক্তরাজ্য 

১৯৬৩-এ মৃত্যু
১৯০০-এ জন্ম
ভারতবর্ষে ব্রিটিশবিরোধী আন্দোলন
ভারতের স্বাধীনতা আন্দোলন কর্মী
ভারতীয় স্বাধীনতা কর্মী
পাকিস্তানের স্বাধীনতা আন্দোলনের নেতা
সিলেটের ব্যক্তি
সিলেটের রাজনীতিবিদ
মৌলভীবাজার জেলার রাজনীতিবিদ
বাংলাদেশী শিয়া মুসলিম
আসামের রাজনীতিবিদ
২০শ শতাব্দীর বাঙালি
পূর্ববঙ্গ আইনসভার সদস্য ১৯৪৭-১৯৫৪
আসাম আইনসভার সদস্য ১৯৪৬-১৯৫২
আসাম আইনসভার সদস্য ১৯৩৭-১৯৪৬
নূরুল কবীর

নুরুল কবীর একজন বাংলাদেশী সাংবাদিক, লেখক, কলাম লেখক, সম্পাদক এবং সংবাদকর্মী। তিনি ইংরেজি দৈনিক দ্য নিউ এজের সম্পাদক। নৈর্বাচনিক স্বৈরতন্ত্র ও গণতন্ত্রের সংগ্রাম এবং দ্য রেড মাওলানা তার দুটি আলোচিত বই।

শিক্ষা 
নূরুল কবীর ১৯৮৩ সালে ঢাকা বিশ্ববিদ্যালয়ের ইংরেজি বিভাগ থেকে স্নাতক ও একই বিশ্ববিদ্যালয় থেকে ১৯৮৪ স্নাতকোত্তর ডিগ্রি অর্জন করেন। এছাড়াও, ১৯৮৮ সালে যুক্তরাজ্যের থম্পসন ফাউন্ডেশনে সাংবাদিকতা বিভাগে অধ্যয়ন করেন এবং ২০০৪ সালে যুক্তরাষ্ট্রের হাওয়াই এলাকা হাওয়াই বিশ্ববিদ্যালয় অধিভুক্ত ইস্ট-ওয়েস্ট সেন্টারে সাংবাদিকতা অধ্যয়ন করে জেফারসন ফেলোশিপ ভূষিত হন।

আন্দোলনে সক্রিয় ভূমিকা 
নূরুল কবীর ঢাকা বিশ্ববিদ্যালয়ে তার ছাত্র জীবনের সময়, বামপন্থী ছাত্র নেতা এবং কর্মী ছিলেন, যিনি ১৯৮৩ সালে স্টুডেন্ট কমিটি অব অ্যাকশন ফর ডেমোক্রেসি গঠনে সক্রিয় ভূমিকা পালন করেছিলেন; যে কমিটি আশির দশকে সামরিক শাসনের বিরুদ্ধে লড়াইয়ে একটি নিষ্পত্তিমূলক ভূমিকা পালন করে।

সাংবাদিকতা 
নূরুল কবীর দ্য নিউ এজের সম্পাদক, যেটি বাংলাদেশের সবচেয়ে খোলামেলা নিরপেক্ষ প্রতিবেদনের সংবাদপত্রের মধ্যে একটি। নূরুল কবীর তার সম্পাদকীয় নীতির জন্য অত্যন্ত সম্মানিত। তিনি সাপ্তাহিক বুধবারের সম্পাদক ছিলেন। তিনি তার সরাসরি সাংবাদিকতা এবং সাহসী রাজনৈতিক মতামতের জন্য পরিচিত। এছাড়া কবি ও লেখক হিসেবে তিনি একাধিক বই লিখেছেন, দেশে এবং বিদেশে অসংখ্য রচনা প্রকাশ করেছেন এবং আঞ্চলিক, জাতীয় ও আন্তর্জাতিক সম্মেলনগুলিতে অনেক বক্তব্য পেশ করেছেন।

বাংলাদেশে সামরিক শাসনের বিরোধিতা এবং গণমাধ্যমের স্বাধীনতা রক্ষায় সোচ্চার থাকার কারণে কবির বেশ কয়েকবার আক্রমণের শিকার হন। ২০০৭/৮ সালে তার দুটি পা ভেঙে যায় এবং মোটরবাইকে করে বন্দুকধারীরা তাকে ধাওয়া করেছিল।

নির্বাচিত প্রকাশনা 
 দ্য রেড মাওলানা (২০১২)
 নৈর্বাচনিক স্বৈরতন্ত্র ও গণতন্ত্রের সংগ্রাম (২০১২)
 কটুকথা-(সাক্ষাতকারের সংগ্রহ) (২০১৪)
 '' ডিসপোসিং অব অ্যা ডিক্টেটর : রি-ভিজিটিং অ্যা ম্যাগনিফিসেন্ট ম্যাস আপরেইজিং আফটার ফিফটি ইয়ারস (২০২০)

তথ্যসূত্র 

জীবিত ব্যক্তি
১৯৬০-এ জন্ম
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশী মার্ক্সবাদী
বাংলাদেশী সাংবাদিক
বাংলাদেশী পুরুষ লেখক
মুন্সীগঞ্জ জেলার লেখক
বাংলাদেশী সম্পাদক
আবির হোসেন অংকন

আবির হোসেন অংকন হলেন একজন বাংলাদেশি অভিনেতা। ২০১৪ সালে তিনি অ্যাডাম দৌলা পরিচালিত বৈষম্য চলচ্চিত্রে অভিনয় করে শ্রেষ্ঠ শিশু শিল্পী বিভাগে জাতীয় চলচ্চিত্র পুরস্কার লাভ করেন।

প্রাথমিক জীবন 
অঙ্কন ঢাকার পাবলিক রাইফেলস কলেজের ছাত্র ছিলেন। ছোটবেলা থেকেই অভিনয়ের সঙ্গে যুক্ত। এছাড়া মঞ্চেও কাজ করেছেন। সামিয়া জামান পরিচালিত আকাশ কত দূরে চলচ্চিত্রে অভিনয়ের মাধ্যমে চলচ্চিত্রে আসেন। বেশ কয়েকটি টিভি বিজ্ঞাপনেও কাজ করেছেন।

নির্বাচিত চলচ্চিত্রসমূহ 
 আকাশ কত দূরে - ২০১৪
 বৈষম্য - ২০১৪

পুরস্কার এবং মনোনয়ন

তথ্যসূত্র

বহিঃসংযোগ 
 

খুলনা জেলার ব্যক্তি
বাংলাদেশী চলচ্চিত্র অভিনেতা
শ্রেষ্ঠ শিশু শিল্পী বিভাগে জাতীয় চলচ্চিত্র পুরস্কার (বাংলাদেশ) বিজয়ী
জীবিত ব্যক্তি
ফেঞ্চুগঞ্জ ইউনিয়ন

ফেঞ্চুগঞ্জ ইউনিয়ন বাংলাদেশের সিলেট জেলার অন্তর্গত ফেঞ্চুগঞ্জ উপজেলার একটি ইউনিয়ন।

অবস্থান 
ফেঞ্চুগঞ্জ বাজারের থানা রোড হয়ে সামান্য সামনেই ফেঞ্চুগঞ্জ ইউনিয়নের অবস্থান।

ইতিহাস 
এই ইউনিয়নের কার্যক্রম ১৯৬১ সাল থেকে শুরু হয়। ইউনিয়নের প্রথম চেয়ারম্যান ছিলেন মোঃ নাসিম আলী।

প্রশাসনিক এলাকা 
গ্রাম সমূহের নাম
 মনুর টোক
 ফেঞ্চুগঞ্জ পশ্চিম বাজার
 ফেঞ্চুগঞ্জ পূর্ব বাজা
 ইসলামপুর পশ্চিম
 ইসলামপুর পূর্ব
 কাজী বাড়ি
 রাজনপুর পূর্ব
 রাজনপুর পশ্চিম
 পাঠান টিল
 মোগলপুর
 কেএম টিলা
 নিজ ছত্তিশ
 নয়া টিলা
 তফাদার টিল্লা
 গোলাগাট
 ছত্তিশ দক্ষিণ পূর্ব পাড়া
 ছত্তিশ দক্ষিণ পাড়া
 ছত্তিশ পূর্ব দক্ষিণ পাড়া

আয়তন ও জনসংখ্যা 
আয়তন- ৯২৯৬ একর। জনসংখ্যা- পুরুষ ১৯২২০ জন মহিলা ১৯২৫৫ জন।

শিক্ষা 
শিক্ষার হার- ৪২.২৯%

শিক্ষা প্রতিষ্ঠান-

দর্শনীয় স্থান 

১. ফেঞ্চুগঞ্জ রেলওয়ে সেতু 
২. শেখ রাসেল ডিজিটাল পার্ক
৩. ফেঞ্চুগঞ্জ আধুনিক মসজিদ 
৮. ফেঞ্চুগঞ্জ রিভারভিউ
১০. কুশিয়ারা নদী
১১. শাহ মালুম মাজার শরিফ

নদী ও খাল

নদী 

 কুশিয়ারা নদী
 জুড়ি নদী
 গিরগিট নদী

খাল 

 কুরকুচির পাড় খাল
 চাম্পাকারী খাল
 কাটলী বিলের খাল
 বেলু খাল
 বেটুয়ার খাল
 নাইয়াদাড়া খাল

হাট-বাজার 

 ফেঞ্চুগঞ্জ বাজার
 মাইজগাও বাজার

জনপ্রতিনিধি  
বর্তমান চেয়ারম্যান- মো: শাহিন  
{| class="wikitable"
|+চেয়ারম্যানগণের তালিকা
!ক্রম নং
!চেয়ারম্যানের নাম
!সময়কাল
|-
|০১
|মোঃ নসিম আলী  
|১৯৬০ হতে১৯৬৫
|-
|০২
|মোঃ  আজিজুর রহমান 
|১৯৬৫ হতে ১৯৭২
|-
|০৩
|সরকার নিয়ন্তিত 
|১৯৭২ হতে১৯৭৪
|-
|০৪
|মোঃ গোলাম রব্বানি 
|১৯৭৪ হতে ১৯৭৭
|-
|০৫
|মোঃ নাসিম আলী 
|১৯৭৭ হতে ১৯৮৪
|-
|০৬
|মোঃ ফজলুর রহমান
|১৯৮৪ হতে ১৯৮৮
|-
|০৭
|আলহাজ মোঃ ইন্তাজির খান (বি, এ বি, টি)
|১৯৮৮ - ১৯৮৯
|-
|০৮
|ভারপ্রাপ্ত চেয়ারম্যান 
|১৯৮৯ হতে ১৯৮৯
|-
|০৯
|মোঃ ফজলুর রহমান
|১৯৮৯ - ১৯৯২
|-
|১০
|মোঃ ফজলুর রহমান
|১৯৯২ হতে ১৯৯৮
|-
|১১
|মোঃ শুকুর উদ্দিন আহমদ
|১৯৯৮ হতে২০০৩
|-
|১২
|মোঃ  জাহিরুল ইসলাম মুরাদ 
|২০০৩ - 
|-
|১৩
|মো: বদরুদ্দোজা
| - ২০২৩
|১৪ শাহিন বর্তমান

আরও দেখুন 

 উত্তর কুশিয়ারা ইউনিয়ন
 উত্তর ফেঞ্চুগঞ্জ ইউনিয়ন
 মাইজগাঁও ইউনিয়ন

তথ্যসূত্র

বহিঃসংযোগ 

 ফেঞ্চুগঞ্জ উপজেলা -বাংলাপিডিয়া
 ঘিলাছড়া ইউনিয়ন  -বাংলাদেশ জাতীয় তথ্য বাতায়ন।

ফেঞ্চুগঞ্জ উপজেলার ইউনিয়ন